CELEX: 62015TN0224
Language: et
Date: 2015-05-06 00:00:00
Title: Kohtuasi T-224/15: 6. mail 2015 esitatud hagi – Cofely Solelec jt versus parlament

22.6.2015   
            
            
               ET
            
            
               Euroopa Liidu Teataja
            
            
               C 205/41
            
         6. mail 2015 esitatud hagi – Cofely Solelec jt versus parlament
   (Kohtuasi T-224/15)
   (2015/C 205/55)
   Kohtumenetluse keel: prantsuse
   
      Pooled
   
   
      Hagejad: Cofely Solelec (Esch-sur-Alzette, Luksemburg), Mannelli & Associés SA (Bertrange, Luksemburg) ja Cofely Fabricom (Brüssel, Belgia) (esindaja: advokaat S. Marx)
   
      Kostja: Euroopa Parlament
   
      Nõuded
   
   Hagejad paluvad Üldkohtul:
   
               —
            
            
               tühistada Euroopa Parlamendi infrastruktuuri ja logistika peadirektoraadi 27. aprilli 2015. aasta otsus nr 103299, millega lükati tagasi hageja pakkumus seoses 75. osaga „elekter – toide”, mis esitati 29. septembril 2014 hankemenetluses nr INLO-D-UPIL-T-14-AO4, mis puudutab Luxembourgis asuva Konrad Adenaueri hoone laiendamise ja moderniseerimise projekti, ning otsus sõlmida leping teise pakkujaga;
            
         
               —
            
            
               kohustada esitama järgmised dokumendid:
               
                           —
                        
                        
                           hindamiskomisjoni aruanne, millele kostja viitas oma 27. veebruari 2015. aasta kirjas nr 101690; ja
                        
                     
                           —
                        
                        
                           hanketoimiku dokumendid, milles on tehtud märge parlamendi ja pakkujate vaheliste kontaktide kohta vastavalt komisjoni 29. oktoobri 2012. aasta delegeeritud määruse (EL) nr 1268/2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju, artikli 160 lõikele 4;
                        
                     
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjendamiseks esitavad hagejad kaks väidet.
   
               1.
            
            
               Esimene väide, et kinni ei ole peetud valikukriteeriumidest ning täpsemalt finants- ja majandussuutlikkuse ja tehnilise ja kutsealase suutlikkuse kriteeriumidest.
            
         
               2.
            
            
               Teine väide, et kinni ei ole peetud lepingu sõlmimise kriteeriumidest. Hagejad väidavad, et kuna eduka pakkuja pakkumuse võrdlemisel teiste pakkujate pakkumustega ilmneb, et see on põhjendamatult madala maksumusega, siis oleks kostja pidanud selle pakkumuse tagasi lükkama ja lepingu hagejatega sõlmima.